Европско првенство у рукомету 1996.
2. Европско првенство у рукомету 1996. одржано је у Шпанији од 24. маја до 2. јуна 1996. Играло се у две дворане у два града: Сијудад Реалу и Севиљи. На њему је свој први трофеј првака Европе освојила Русија, која је првенство завршила без пораза и једним нерешеним резултатом, у групној фази са СР Југославијом. Русија је у полуфиналу победила Шведску и тако се осветила за пораз у финалу претходног Европског првенства, а у финалу је савладала домаћина Шпанију.